section_heading: Svojstva
paragraph_text: Vizualni prividni sjaj maglice M76 koji se mjeri u zelenom dijelu spektra mnogo je veći od fotografskog koji se mjeri u plavom dijelu spektra. Vizualni sjaj maglice je magnitude + 10,1, a fotografski magnitude + 12,2. Posljedica razlike u sjaju je taj da planetarne maglice sadrže velike količine dvostruko ioniziranog kisika, O III, u sebi koji zrači u valnim duljinama oko 500,7 nm, tj zelenom dijelu spektra.